Verskeie persone het vir ons laat weet van koerant- of tydskrifartikels wat weens die gebruik van die naam Henning vir ons interessant mag wees. Ongelukkig is dit, weens die beperkte omvang van ons Nuusbrief en die koste wat daaruit voortspruit, nie moontlik om alles na ons lede deur te gee nie.
Mauritz Henning van Stilbaai het ons aandag gevestig op 'n interessante artikel in Fairlady van 26 April 2000 wat handel oor die Henningsvaer waterweë in Noorweë, wat die Venisië van Lofoten genoem word. Lofoten is 'n groep Noorweegse eilande in die Poolsirkel. Ons plaas interessantheidshalwe twee foto's.